Diari Oficial de la Generalitat Valenciana


Sumari del DOGV 5033, del 22-06-2005 (2005/7180)

Informació pública de l'ampliació de l'àmbit de les alternatives tècniques dels programes d'actuació integrada de la unitat d'execució única del sector Mundo Ilusión-Golf, d'Orpesa, i de la unitat d'execució única del sector Marina d'Or Golf de Oropesa (Orpesa, Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5033

Data del DOGV
:   22-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7180


Organisme emissor
:   Ajuntament d'Orpesa

Tipus de document
:   Anunci

Informació pública de l'ampliació de l'àmbit de les alternatives tècniques dels programes d'actuació integrada de la unitat d'execució única del sector Mundo Ilusión-Golf, d'Orpesa, i de la unitat d'execució única del sector Marina d'Or Golf de Oropesa (Orpesa, Castelló). [2005/Q7180]
  
L'Ajuntament d'Orpesa, amb domicili a Orpesa (Castelló), carrer de Leoncio Serrano, número 1, codi postal 12113, amb el codi d'identificació fiscal O2154865X, a l'empara del que disposa l'article 45 i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), fa públic que s'han presentat davant de l'Ajuntament d'Orpesa, les següents alternatives tècniques de programa d'actuació integrada per part de les mercantils que a continuació es diran, formulades ambdós en competència amb la inicial exposada al públic per la mercantil Mundo Ilusión Costa Azahar, SA, per al sector Mundo Ilusión-Golf d'Orpesa mitjançant l'anunci inserit en el Diari Oficial de la Generalitat Valenciana número 4.992 de data 25 d'abril de 2005:
  
- Alternativa tècnica de programa d'actuació integrada de la unitat d'execució única del sector Marina d'Or Golf de Oropesa, formulat per la mercantil Construcciones Castellón 2000, SAU, amb domicili a Castelló de la Plana, carrer de Moyano, número 8, i codi d'identificació fiscal C70590039, i presentada davant de l'Ajuntament d'Orpesa en data de 10 de juny de 2005, número 7.493 de registre d'entrada.
  
- Alternativa tècnica d'actuació integrada de la unitat d'execució única del sector Mundo Ilusión-Golf, d'Orpesa, presentada per la mercantil Mundo Ilusión Costa Azahar, SA, amb domicili a Castelló de la Plana, avinguda dels Germans Bou, número 22, i codi d'identificació fiscal S69428115, i presentada davant de l'Ajuntament d'Orpesa en data de 10 de juny de 2005, número 7.506 de registre d'entrada.
  
Ambdues alternatives tècniques de programa d'actuació integrada tenen com a objecte la programació dels terrenys inclosos en el seu àmbit d'actuació, si bé amplien l'àmbit de l'alternativa tècnica inicial del sector Mundo Ilusión-Golf d'Orpesa que va donar inici al procediment.
  
Per això, aquest ajuntament sotmet a informació pública l'ampliació de l'àmbit de programació de les alternatives tècniques de programa formulades en competència amb la inicial, i qualsevol persona, dins del termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana, pot comparéixer en aquest ajuntament per a consultar la documentació presentada i de presentar davant d'ell tant al·legacions com alternatives tècniques en competència, si bé circumscrites exclusivament a l'àmbit ampliat o part d'ell susceptible de programació autònoma, dins del termini d'exposició al públic.
  
Durant els cinc dies següents al de finalització del termini d'informació pública, es podran presentar proposicions juridicoeconòmiques per a executar qualsevol de les alternatives presentades en referència exclusivament a l'àmbit ampliat.
  
Aquests terminis es prorrogaran, per 20 dies addicionals, si durant els 10 primers dies d'informació pública, alguna persona es comprometera a presentar una alternativa tècnica substancialment diferent de les sotmeses a informació pública mitjançant el present anunci i prestara caució d'això.